הרנוג השיטים

הַרְנוּג הַשִּׁטִּים (שם מדעי: Loranthus acaciae) הוא צמח ממשפחת ההרנוגיים. הוא צמח טפיל הנטפל בעיקר לעץ השיטה ומכאן שמו. 

מקורו של ההרנוג בסודאן והוא הצמח הטפילי-פרזיטי היחיד מסוגו שנמצא לא רק באזור אילת, אלא 'מטפס' לאורך השבר הסורי-אפריקאי ומגיע עד עמק בית שאן. הרנוג השיטים הוא המין היחיד ממשפחתו, שמונה 500 מינים, שנמצא בישראל. ההרנוג בעל עלים ירוקים גילדנים. פרחיו של הרנוג השיטים צומחים ירוקים ובשלב מסוים הופכים את צבעם לאדום עז. לאור מיעוט החרקים במדבר, משתמש הפרח בציפורים להאבקה ולצורך כך מפתח את צבעו הלא שגרתי. הציפורים, בניגוד לחרקים אינן עיוורות צבעים, ועל כן נמשכות לפרח.

זרעיו של ההרנוג נמצאים בקצה הפרחים, הזרעים נדבקים לצופיות מתחת למקור, הצופיות שסיימו לשתות את הצוף מתיישבות על עץ ומתגרדות כדי להוריד את הזרע המציק, ומדביקות עוד צמח בטפיל. דרך נוספת בה מועברים הזרעים של ההרנוג היא דרך לשלשת הצופיות. הזרעים שלא מתעכלים יוצאים בהפרשותיה של הצופית ונדבקים לעץ. לזרעים של ההרנוג יש צינור ארוך שהוא מעין שורש שחודר דרך קליפת העץ ויונק איתו את המינרלים שלו.

הרנוג השיטים משמש כצמח פונדקאי של הפרפר תכילתן ההרנוג.

צמח זה ע"פ מיונים רבים נחשב למין יחיד. במיונים אחרים ישנו מין נוסף לסוג - Loranthus europaeus.

קישורים חיצוניים 

 הרנוג השיטים באתר טיולי
 דר. אסף רוזנטל, לא אשמת ההרנוג, הידען

טקסונים שתוארו בידי קארולוס ליניאוס
הרנוגיים
צמחים יחידים בסוגם
ארץ ישראל: דו-פסיגיים קדומים
צמחים שתוארו ב-1753